Απόφαση του Δικαστηρίου (έβδομο τμήμα) της 4ης Οκτωβρίου 2018 – Επιτροπή κατά Ισπανίας
(Υπόθεση C-599/17) (1)
«Παράβαση κράτους μέλους – Εκτελεστική οδηγία (ΕΕ) 2015/2392 – Υποβολή αναφορών στις αρμόδιες αρχές σχετικά με πραγματικές ή πιθανές παραβάσεις του κανονισμού για τις καταχρήσεις της αγοράς – Μη κοινοποίηση ή μη εμπρόθεσμη μεταφορά της οδηγίας στην εσωτερική έννομη τάξη»
1.      Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Κατάσταση κατά την εκπνοή της ταχθείσας με την αιτιολογημένη γνώμη προθεσμίας
(Άρθρο 258 ΣΛΕΕ)
(βλ. σκέψη 14)
2.      Πράξεις των οργάνων – Οδηγίες – Εκτέλεση από τα κράτη μέλη – Ανάγκη σαφούς και ακριβούς μεταφοράς στο εσωτερικό δίκαιο – Οδηγία αποσκοπούσα στη δημιουργία δικαιωμάτων υπέρ των ιδιωτών – Δημοσίευση, στην εθνική επίσημη εφημερίδα, αποφάσεως της αρμόδιας αρχής χωρίς να διευκρινίζεται η νομική της ισχύς – Δεν επιτρέπεται
(Άρθρο 288, εδ. 3, ΣΛΕΕ· οδηγία 2015/2392 της Επιτροπής)
(βλ. σκέψεις 19, 20)
3.      Πράξεις των οργάνων – Οδηγίες – Εκτέλεση από τα κράτη μέλη – Μεταφορά οδηγίας χωρίς νομοθετική πράξη – Ανεπίτρεπτο σε περίπτωση κατά την οποία επιβάλλεται ρητώς η υποχρέωση παραπομπής στην οδηγία
(Άρθρο 288, εδ. 3, ΣΛΕΕ· οδηγία 2015/2392 της Επιτροπής, άρθρο 13)
(βλ. σκέψη 21)
4.      Κράτη μέλη– Υποχρεώσεις– Παράβαση– Δικαιολογητικός λόγος αντλούμενος από την εσωτερική έννομη τάξη – Δεν επιτρέπεται
(Άρθρο 258 ΣΛΕΕ)
(βλ. σκέψη 23)
Διατακτικό
Το Δικαστήριο αποφασίζει:
1)
Το Βασίλειο της Ισπανίας, παραλείποντας να θεσπίσει εμπροθέσμως τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την εκτελεστική οδηγία (EE) 2015/2392 της Επιτροπής, της 17ης Δεκεμβρίου 2015, για τον κανονισμό (ΕΕ) 596/2014 του Ευρωπαϊκού Κοινοβουλίου και του Συμβουλίου όσον αφορά την υποβολή αναφορών στις αρμόδιες αρχές σχετικά με πραγματικές ή πιθανές παραβάσεις του εν λόγω κανονισμού, και μη κοινοποιώντας στην Ευρωπαϊκή Επιτροπή το κείμενο των διατάξεων που έχουν θεσπιστεί προς διασφάλιση της μεταφοράς της εκτελεστικής αυτής οδηγίας στην εσωτερική έννομη τάξη, παρέβη τις υποχρεώσεις που υπέχει από την ως άνω εκτελεστική οδηγία, μεταξύ άλλων, από το άρθρο 13, πρώτο εδάφιο, της οδηγίας αυτής.
2)
Καταδικάζει το Βασίλειο της Ισπανίας στα δικαστικά έξοδα.
1 ΕΕ C 5 της 8.1.2018.